नार्वे हिंसा के बाद ब्रिटेन में मस्जिदों की सुरक्षा बढ़ी  
ब्रिटेन के एक मुस्लिम नेता शफीक का कहना है कि ब्रिटेन में लोग डरे हुए हैं कि चरमपंथी उन्हें निशाना बना सकते हैं।
नॉर्वे में हुई हिंसक वारदात के बाद ब्रिटेन में मस्जिदों की सुरक्षा बढ़ा दी गई है। ब्रिटेन के एक मुस्लिम नेता शफीक का कहना है कि ब्रिटेन में लोग डरे हुए हैं कि चरमपंथी उन्हें निशाना बना सकते हैं। शफीक ने कहा कि हमने लोगों से सतर्क रहने के लिए कहा है इसके साथ ही मस्जिदों की सुरक्षा भी बढ़ा दी गई है।   शुक्रवार को नॉर्वे की राजधानी ऑस्लो में प्रधानमंत्री कार्यालय के बाहर विस्फोट हुआ था जिसके कुछ घंटो बाद नॉर्वे के उटोया द्वीप पर एक हमलावर ने 92 लोगों की हत्या कर दी थी। इस नरसंहार के आरोपी एंडर्सस ब्रेविक ने अपना गुनाह कबूल कर लिया है। ब्रेविक नॉर्वे में बाहरी लोगों ख़ासतौर पर मुसलमानों को आने देने के खिलाफ था।